text: [{"text_idx": "#000004", "text": "BENTONG \u2013 Jasad salah seorang daripada 10 mangsa yang terkorban dalam nahas pesawat terhempas di Elmina, Idris Abdol Talib @ Ramali, 41, masih dapat dicam oleh ahli keluarganya semasa proses pengecaman mayat."}, {"text_idx": "#000006", "text": "Mohd Khalil yang merupakan abang ipar mangsa memberitahu, proses tersebut disahkan oleh isteri arwah dan ahli keluarga yang lain dan akan menguruskan pengebumian arwah di Bentong."}, {"text_idx": "#000007", "text": "\u201dInsya-Allah pihak keluarga akan menuntut jenazah pagi Ahad (hari ini) sekali dengan mangsa yang lain."}, {"text_idx": "#000008", "text": "\u201dProses pengecaman selesai dilakukan oleh isterinya dan alhamdulillah, jenazah ditemukan sempurna dan baik, tidak hangus."}, {"text_idx": "#000009", "text": "\u201dRamai orang telefon menceritakan kebaikan arwah, kami sebak namun itulah takdir yang kita redha dan terima,\u201d katanya kepada MalaysiaGazette."}, {"text_idx": "#000012", "text": "Idrus dilahirkan pada 24 November 1982 meninggalkan seorang balu, Adlina Aisyah Ahmad Rusli, 41, dan tiga orang anak masing-masing berusia 14 tahun, 10 tahun dan 55 hari."}, {"text_idx": "#000013", "text": "Idrus antara penumpang dalam nahas pesawat ringan jenis Beechcraft 390 (Premier 1) di Elmina Central Park, Seksyen U16 yang terkorban ketika dalam perjalanan dari Langkawi atas urusan rasmi kerajaan negeri Pahang."}, {"text_idx": "#000014", "text": "Insiden petang Khamis itu menyaksikan pesawat yang sepatutnya dijadualkan mendarat pukul 2.48 petang bagaimanapun dipercayai melencong sebelum hilang kawalan dan terhempas."}, {"text_idx": "#000015", "text": "Pesawat yang berlepas dari Langkawi menuju ke Lapangan Terbang Sultan Abdul Aziz Shah (LTSAAS) mendapat kebenaran untuk mendarat pukul 2.50 petang namun terhempas dua minit sebelum mendarat."}]